И Сун-кю е родена като Сюзан Сункю И на 15 май 1989 в Ориндж, Ориндж Каунти, Калифорния, САЩ. Семейството на Съни се състои от родителите ѝ и двете ѝ по-големи сестри, които заедно с нея въпреки разликата в годината на раждане са родени в един ден. Баща ѝ И Су-йонг е по-голям брат на И Со-ман, основател на Ес Ем Ентъртеймънт. Когато е още новородена семейството ѝ се местят в Кувейт, но след кратък престой се връщат в Южна Корея, заради Война в Персийския залив (1990 – 1991). Заради преживяната война, Съни пораства, страхувайки се от силни шумове. Докато е дете се влияе от баща си, който е бил в група като тийнейджър. През 1998 Съни се присъединява към Старлайт Ентъртеймънт и е трейни в продължение на 5 години. Тя е преместена в Старуорд Ентъртеймънт, където баща ѝ работи като мениджър и тя е трябвало да дебютира в дуо, наречено „Sugar“. Групата обаче така и не дебютира, тогава съветвана от Iconiq, Съни се явява на кастинг и се присъединява към сегашната си компания. Продължава няколко месеца тренирането си и дебютира в Гърлс Дженерейшън през август 2007.